RÅDETS DIREKTIV 96/33/EF af 21. maj 1996 om ændring af bilagene til direktiv 86/362/EØF og 86/363/EØF vedrørende fastsættelse af maksimalgrænseværdier for indholdet af pesticidrester i og på korn og levnedsmidler af animalsk oprindelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn (1), særlig artikel 11,

under henvisning til direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse (2), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen har på baggrund af Rådets direktiv 86/362/EØF og 86/363/EØF fået mandat til at opstille listen over pesticidrester og deres maksimalgrænseværdier med henblik på Rådets godkendelse;

dyrkningsmetoderne kan medføre, at der opstår pesticidrester i korn og levnedsmidler af animalsk oprindelse; der bør tages hensyn til de relevante data for såvel tilladt pesticidanvendelse som kontrollerede forsøg og fodringsforsøg;

for bedre at kunne bedømme omfanget af pesticidrester, der indtages med kosten, bør der samtidig så vidt muligt fastsættes maksimalgrænseværdier for de enkelte pesticider i alle de vigtigste bestanddele af kosten; disse værdier svarer til anvendelsen af de minimumsmængder af pesticider, der er nødvendige for at opnå en passende bekæmpelse, og som anvendes på en sådan måde, at man opnår den lavest mulige toksikologisk acceptable restkoncentration;

på baggrund af de tekniske og videnskabelige fremskridt samt de sundhedsmæssige og landbrugsmæssige krav bør direktiv 86/362/EØF og 86/363/EØF ændres ved tilføjelse af bestemmelser for yderligere pesticidrester i korn og levnedsmidler af animalsk oprindelse, nemlig chlormequat, diazinon, dicofol, disulfoton, endosulfan, fenbutatinoxid, fentin, mecarbam, phorat, propoxur, propyzamid, triazophos og triforin;

efter gældende normer er oplysningerne dog ikke tilstrækkelige til, at der kan fastsættes maksimalgrænseværdier for visse kombinationer af pesticidrester og produkter; i sådanne tilfælde forekommer det rimeligt, at der afsættes en periode på ikke over fire år til at fremskaffe de nødvendige oplysninger; der bør derfor fastsættes maksimalgrænseværdier på grundlag af disse oplysninger senest den 30. april 2000; hvis der til den tid ikke er indsamlet fyldestgørende oplysninger, vil grænseværdierne blive fastsat til det pågældende pesticids bestemmelsesgrænseværdi; der bør gives tilfredsstillende tilsagn om, at de nødvendige oplysninger vil blive fremskaffet, inden et år efter udstedelsen af dette direktiv;

de maksimalgrænseværdier, der fastsættes i dette direktiv, skal tages op til fornyet overvejelse i forbindelse med den nyvurdering af aktive stoffer, der skal foretages som led i det arbejdsprogram, der omhandles i artikel 8, stk. 2, i Rådets direktiv 91/414/EØF af 15. juli 1991 om markedsføring af plantebeskyttelsesmidler (3) -

UDSTEDT FØLGENDE DIREKTIV:

Artikel 1

I bilag II, del A, til direktiv 86/362/EØF indsættes følgende pesticidrester:

>TABELPOSITION>

Artikel 2

I bilag II til direktiv 86/363/EØF foretages følgende ændringer:

1) I del A indsættes følgende pesticidrester:

>TABELPOSITION>

2) I del B indsættes følgende pesticidrester:

>TABELPOSITION>

Artikel 3

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. april 1997.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 4

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 5

Dette direktiv er rettet til medlemsstaterne.

Udfærdiget i Bruxelles, den 21. maj 1996.

På Rådets vegne

M. PINTO

Formand

(1) EFT nr. L 221 af 7. 8. 1986, s. 37. Direktivet er senest ændret ved direktiv 95/39/EF (EFT nr. L 197 af 22. 8. 1995, s. 29).

(2) EFT nr. L 221 af 7. 8. 1986, s. 43. Direktivet er senest ændret ved direktiv 95/39/EF (EFT nr. L 197 af 22. 8. 1995, s. 29).

(3) EFT nr. L 230 af 19. 8. 1991, s. 1.